GCAP ตั้ง “อนุวัตร โกศล” นั่ง MD-ส่งบ.ย่อย”นิ่มซี่เส็ง แคปปิตอล”ปล่อยสินเชื่อเครื่องจักร
GCAP ตั้ง "อนุวัตร โกศล" นั่ง MD-พร้อมส่งบ.ย่อย "นิ่มซี่เส็ง แคปปิตอล" ปล่อยสินเชื่อเครื่องจักร
GCAP ตั้ง "อนุวัตร โกศล" นั่ง MD-พร้อมส่งบ.ย่อย "นิ่มซี่เส็ง แคปปิตอล" ปล่อยสินเชื่อเครื่องจักร
29 มี.ค. 2564

บริษัท จี แคปปิตอล จำกัด (มหาชน) หรือ GCAP ระบุว่า ตามที่ที่ประชุมคณะกรรมการบริษัทฯ ครั้งที่ 8 / 2563 เมื่อวันที่ 22 ธันวาคม 2563 ได้มีมติอนุมัติให้บริษัทฯ เข้าทำสัญญาร่วมทุน เพื่อจัดตั้งบริษัทร่วมทุนร่วมกับบริษัทนิ่มซอฟท์ จำกัด โดยได้มีการจัดตั้งบริษัทชื่อบริษัท นิ่มซี่เส็ง แคปปิตอล จำกัด ประเภทธุรกิจ ให้บริการสินเชื่อเช่าซื้อเครื่องจักรกลที่เกี่ยวข้องกับการขนส่ง ทุนจดทะเบียน 5,000,000 บาท แบ่งออกเป็นหุ้นสามัญจำนวน 500,000 หุ้น มูลค่าที่ตราไว้ หุ้นละ 10 บาท สำหรับโครงสร้างการถือหุ้น บริษัท จี แคปปิตอล จำกัด (มหาชน) ถือหุ้นร้อยละ 49 และ บริษัท นิ่มซอฟท์ จำกัด ถือหุ้นร้อยละ 51
ขณะที่ นายสเปญ จริงเข้าใจ ได้ขอลาออกจากตำแหน่งกรรมการ ผู้จัดการ กรรมการ และเลขานุการคณะกรรมการ ของบริษัทฯ เนื่องจากต้องย้ายไปดำรงตำแหน่งประธานเจ้าหน้าที่บริหาร (CEO) ของบริษัท สบายใจมันนี่ จำกัด โดยบมจ. จีแคปปิตอล ถือหุ้นในสัดส่วนร้อยละ 51 และบริษัทนิ่มซี่เส็ง แคปปิตอล จำกัด โดยบมจ.จีแคปปิตอล ถือหุ้นในสัดส่วนร้อยละ 49 โดยจะมีผลตั้งแต่วันที่ 30 เมษายน 2564
นอกจากนี้ ที่ประชุมคณะกรรมการบริษัท ครั้งที่ 4/2564 เมื่อวันที่ 23 มีนาคม 2564 ได้มีมติอนุมัติแต่งตั้ง นายอนุวัตร โกศล ให้ดำรงตำแหน่งกรรมการผู้จัดการ และกรรมการของบริษัท มีผลตั้งแต่วันที่ 1 พฤษภาคม 2564